מישל קיגן

מישל אליזבת קיגן (באנגלית: Michelle Elizabeth Keegan; נולדה ב-3 ביוני 1987) היא שחקנית אנגלייה, הידועה מהופעתה בתפקיד טינה מקינטייר באופרת הסבון "קורוניישן סטריט" של רשת ITV, ובתפקיד ג'ורג'י ליין בסדרת הדרמה "Our Girl" של ה-BBC. עוד כיכבה קיגן בסדרה "שקרים פשוטים" בתפקיד טרייסי, ובדמות טינה מור בסדרה "טינה ובובי".

ביוגרפיה
קיגן נולדה בסטוקפורט למייקל קיגן וג'קי טרנר. סבתא רבתא שלה הייתה גיברלטרית, שהתחתנה עם חייל בריטי שהיה מוצב בגיברלטר. יש לה גם מוצא איטלקי מכיוון שאחד מאבות אבותיה היגר לגיברלטר מג'נובה. קיגן למדה בבית הספר התיכון סנט פטריק באקלס שליד מנצ'סטר, ואחר כך בבית הספר למשחק של מנצ'סטר. היא עבדה בחנות הכלבו סלפרידג'ס ובצ'ק אין בנמל התעופה מנצ'סטר.

בסוף 2007 הוצע לקיגן לגלם את טינה מקינטייר באופרת הסבון "קורוניישן סטריט", והיא קיבלה את התפקיד. ב-2013, אחרי שש שנים בתוכנית, החליטה לעזוב את הסדרה והדמות של טינה הומתה. הופעתה האחרונה הייתה ב-2 ביוני 2014. במשך הזמן ששיחקה בסדרה הדמות של טינה הופיעה בקווי עלילה חשובים. הגרדיאן כלל אותה בין עשר הדמויות הטובות ביותר של "קורוניישן סטריט" בכל הזמנים. ב-2008 נסעה קיגן לדרום אפריקה להופיע בסרט שיצא ישירות לווידאו "Coronation Street: Out of Africa", ספין אוף של אופרת הסבון שגם בה הופיעה בתפקיד טינה.

ביוני 2009 החלה קיגן להנחות תוכנית רדיו ב-BBC Radio 1 בשם "The Official Chart". בינואר 2011 הופיעה בשער מגזין FHM, ונכללה ברשימת "מאה הנשים הסקסיות" של המגזין לשנת 2010 ו-2011 במקום ה-30 וה-26 בהתאמה. במרץ 2013 הופיעה שוב בשער המגזין, ודורגה במקום הרביעי באותה שנה. ב-2014 ו-2015 דורגה במקום הראשון. (ג'ורג'יה מיי פוט שהצטלמה איתה באותה סדרה הגיעה למקום השני בשנים אלו).

ב-2009 שיחקה קיגן בתפקיד אורח בפרק ספיישל חג הפסחא של הסדרה "ננס אדום" בשם "Red Dwarf: Back to Earth". ביוני 2014 החלה להשתתף בסיבוב הופעות באירופה של המחזה "פיטר פן" בתפקיד טינקר בל.

ב-2015 לוהקה קיגן לתפקיד טרייסי בסדרת הדרמה של ה-BBC "שקרים פשוטים". ביוני 2015 פורסם שהיא תככב בתפקיד ראשי בדמות רב"ט ג'ורג'י ליין בעונה השנייה של סדרת הדרמה "הבחורה שלנו", שעלתה לשידור בספטמבר 2016. עונה שלישית של הסדרה הכוללת 12 פרקים שודרה החל מאוקטובר 2017. עוד ב-2016 שיחקה קיגן בתפקיד אורח בסדרה הקומית "Plebs". ביוני 2016 החלה בצילומי הסדרה "טינה ובובי", המבוססת על מערכת היחסים של טינה דין ובובי מור. המיני-סדרה שודרה בינואר 2017.

ב-2019 החלה קיגן לגלם את הדמות הראשית ארין בסיטקום הבריטי "Brassic" של ערוץ Sky One.

 חיים אישיים 
לקיגן הייתה מערכת יחסים עם מקס ג'ורג', סולן להקת הוונטד. השניים התארסו ביוני 2011, אבל ניתקו את הקשר בשנה לאחר מכן. בספטמבר 2013 הכריזה קיגן על אירוסיה למקס רייט, כדורגלן לשעבר ואישיות טלוויזיונית. הם התחתנו ב-24 במאי 2015.

פילמוגרפיה
 שנה שם שם באנגלית תפקיד הערות 2008–2014 קורוניישן סטריט Coronation Streetטינה מקינטיירתפקיד ראשי; 861 פרקים 2008 Coronation Street: Out of Africa טינה מקינטייר סרט טלוויזיה של ITV 2009ננס אדום Red Dwarf: Back to Earth בתפקיד עצמה חלק 3 2013 Lemon La Vida Loca בתפקיד עצמה בפרק "Keith's Birthday" 2015 שקרים פשוטים Ordinary Lies טרייסי עונה ראשונה; 5 פרקים 2016, 2017 Drunk History UK אליזבת הראשונה, מלכת אנגליה / מרי, מלכת הסקוטים סדרת טלוויזיה (2 פרקים) 2016–2020 Our Girl רב"ט ג'ורג'י ליין תפקיד ראשי; (עונות 4-2); 23 פרקים 2016 Plebs אורסולה בפרק "The Vestal" מבוך הקריסטל The Crystal Maze מתחרה פרק ספיישל "Stand Up to Cancer" 2017 טינה ובובי Tina and Bobby טינה מור תפקיד ראשי; 3 פרקים The Keith & Paddy Picture Show הנסיכה ליאה בפרק "Star Wars: Return of the Jedi" 2018 Strangeways Here We Come דמי סרט קולנוע 2019–הווה Brassic ארין תפקיד ראשי (5 עונות); 37 פרקים 2023–הווה Ten Pound Poms קייט ת'ורן תפקיד ראשי; 6 פרקים 2024 הטעות כולה שלך (אנ') Fool Me Once	 מאיה שטרן תפקיד ראשי; 8 פרקים

תפקידים בתיאטרון
 שנה שם שם באנגלית תפקיד הערות 2014–2015 פיטר פן Peter Pan טינקר בל סיבוב הופעות באירופה

קישורים חיצוניים

הערות שוליים

קטגוריה:שחקניות קולנוע וטלוויזיה אנגליות
קטגוריה:אנגלים ממוצא ספרדי
קטגוריה:אנגליות שנולדו ב-1987